ملحمة ݣيلݣاميش

**ملحمة ݣيلݣاميش** *(ب [[نݣليزية]] Epic of Gilgamesh)* هي ملحمة شعرية قديمة من بلاد الرافدين. التاريخ الأدبي ديال ݣلݣامش كيبدا بخمسة ديال القصايد بالسومرية على ݣلݣامش (لي كانت كتقرا شحال هادي ب السومرية "بيلݣامس")، ملك أوروك، وشي وحدين منهم يمكن كيرجعو لسلالة أور التالتة (علاين 2100 ق.م.). هاد القصص المستقلة تخدمات من بعد كمصدر لملحمة مجمعة بالأكدية. أول نسخة باقية من هاد الملحمة المجمعة، معروفة ب سمية النسخة "البابلية القديمة"، كترجع للقرن 18 ق.م. و تسمات على المستهل ديالها، ***شوتور إيلي شاري*** ("فايت ݣاع الملوك لاخرين"). غير شي لوحات قليلة منها لي بقات. النسخة البابلية المعيارية لي تجمعات من بعد على يد سين-لقي-أونيني كترجع لوقيتة بين القرون 13 و 10 ق.م. وكتبدا ب المستهل ***شا ناݣبا إيمورو*** ("لّي شاف لعمق"، حرفيا: "لّي كتيشوف لمجهول"). علاين جوج تلات ديال هاد النسخة الطويلة لي فيها 12 لوحة تم ستيرجاعها. شي وحدين من أحسن النسخ تكتشفو ف أطلال مكتبة الملك آشوربانيبال الآشوري ف القرن السابع ق.م.

النص اللول ديال لقصة كيهضر على ݣلݣامش (لي كان ملك أوروك) وإنكيدو، واحد الراجل متوحش خلقوه لأرباب باش يحبس ݣلݣامش من ضلم الناس ديال أوروك. من بعدما تحضر إنكيدو بعلاقة جنسية مع شمهات، سافر ل أوروك، فين تحدى ݣلݣامش ف إختبار ديال القوة. ݣلݣامش ربح ف التحدي؛ ولكن، بجوجهم ولاو صحاب. بجوج دارو رحلة ديال ست أيام لغابة الأرز الأسطورية، فين قتلو فاللخر الحارس ديالها، همبابا، وقطعو شجرة الأرز المقدسة. الربة عشتار صيفطات تور السما باش تعاقب ݣلݣامش حيت رفض طلباتها. ݣلݣامش و إنكيدو قتلو تور السما، وأهانو عشتار، ومن بعد لأرباب قررو يحكمو على إنكيدو بالموت وعطاوه مرض مميت قتلو.

ف النص التاني ديال الملحمة، الحزن على موت إنكيدو خلى ݣلݣامش يدير رحلة طويلة وخطيرة باش يكتشف سر الحياة الأبدية. فاللخر، تلاقا مع أوتناپيشتيم، لي كان هو و مراتو هما البشر الوحيدين لي نجاو من الطوفان لي داروه لأرباب (مقارنة مع أترا-هاسس). ݣلݣامش تعلم منو بلي "الحياة، لي كتقلب عليها، عمرك ما غادي تلقاها. حيت لأرباب فاش خلقو الإنسان، خلاو الموت من نصيبو، و شدو الحياة فيديهم".

كتعتابر الملحمة عمل أساسي ف الدين وتقليد الملاحم البطولية، وݣلݣامش كيشكل النمودج الأولي لأبطال جاو من بعد بحال هرقل، والملحمة براسها كانت مصدر إلهام للملاحم الهوميرية. ترجمات لبزاف د لوغات ودكروها ف بزاف ديال لأعمال د تاقافة شعبية.

## ليكتيشاف
[يسار|upright=0.77|تصغير|تمتال آشوري قديم كاين دابا ف [متحف اللوڤر|اللوڤر، يمكن كيمتل ݣلݣامش]]
 ...هاد لكتيشاف باين بلي غادي يتير جدل كبير. دابا، الناس المتدينين فرحانين بزاف ومتأترين بالتأكيد لي كيعطيه للتاريخ الكتابي. ولكن، ممكن، كيما تشار ليه، بلي النقش الكلداني، يلا كان حقيقي، يتعتبر تأكيد للقولة بلي كاينين تاقاليد مختالفة للطوفان بعيد على التقليد لكبتابي، لي يمكن يكون أسطوري بحال لخرين.
-- *[[نيويورك تايمز]]*، الصفحة اللّولا، 1872

[تصغير|[إنكيدو، صاحب ݣلݣامش. من أور، العراق، 2027–1763 ق.م، المتحف العراقي]]
علاين 15,000 قطعة من لوحات مسمارية آشورية تكتشفات فمكتبة آشوربانيبال فنينوى على يد أوستن هنري لايارد والمساعد ديالو هرمز رسام وو. ك. لوفتوس فبداية خمسينات القرن 19. فآخر داك العقد، المتحف البريطاني خدم جورج سميت باش يدرس هاد اللوحات؛ ف 1872، سميت قرا ترجمات ديال قطع قدام جمعية علم الآتار الكتابي، وف 1875 و 1876 نشر ترجمات كاملة كتر، لي تنشرات اللخرة منها بعنوان *[[s:The Chaldean Account of Genesis|القصة الكلدانية لسفر التكوين]]*. الشخصية الرئيسية ݣلݣامش تقدمات ف اللول للعالم بسمية "*إيزدوبار*"، قبل ما العلامات اللوغوغرافية المسمارية فسميتو يقدرو ينطقوها بشكل صحيح. ف 1891، بول هاوبت جمع النص المسماري، و تسع سنين من بعد، بيتر ينسن قدم نسخة شاملة؛ ريجينالد كامبل طومپسون حدت الخدمة ديالهم بجوج ف 1930. ف العشرين عام لي من بعد، صموئيل نوح كريمر عاود جمع القصايد السومرية.

ف 1998، العالم الآشوري لميريكاني تيودور كواسمان كتاشف قطعة كيتعتقد بلي فيها السطورة اللولة ديال الملحمة فمخزن ديال المتحف البريطاني؛ هاد القطعة، لي تلاقات ف 1878 و كترجع للفترة بين 600 ق.م و 100 ق.م، بقات ما مفحوصاش من عند الخوبارا كتر من قرن من بعدما تلاقات. القطعة كانت كتقول "هو لي رأى كل شيء، لي كان أساس الأرض، لي عرف (كل شيء)، كان حكيما ف كل الأمور: ݣلݣامش." إكتشاف قطع أترية (علاين: 2600 ق.م) مرتابطة بإينمي باراكي سي ديال كيش، لي مدكور فالأساطير كأب لأحد خصوم ݣلݣامش، عطى مصداقية للوجود التاريخي لݣلݣامش.

فبداية الألفينات، لوحة حلم ݣلݣامش دخلات بشكل غير قانوني للميريكان. على حساب وزارة العدل الميريكانية، اللوحة كانت مغطية بالتراب وماكتقراش فاش شراها تاجر آتار ميريكاني ف 2003. اللوحة تباعت من عند تاجر آتار ما معروفش سميتو ف 2007 مع رسالة مزورة كتقول بلي كانت فصندوق ديال قطع برونزية قديمة تشرا فمزاد علني ف 1981. ف 2014، هوبي لوبي شرات اللوحة بشكل خاص باش تعرضها فمتحف الكتاب المقدس فواشنطن العاصمة. ف 2019، لوحة حلم ݣلݣامش تحجزات من عند مسؤولين ميريكانيين ورجعات للعراق فشتنبر 2021.

التطورات اللخرة فتخدام برامج الدكاء الاصطناعي سرعات بزاف عملية كشف أجزاء جديدة من الملحمة لي كانت مشتتة، وغالبا ما مقرياش، فالمتاحف فالعالم.

## النسخ
تصغير|لوحة حلم ݣلݣامش. من العراق. الفترة البابلية الوسطى، سلالة سيلاند اللولة، 1732–1460 ق.م. المتحف العراقي، بغداد. هاد اللوحة كتعاود جزء من ملحمة ݣلݣامش لي فيها البطل (ݣلݣامش) كيوصف أحلامو لمو (الربة نينسون)، لي كتفسرهم كإعلان على وصول صاحب جديد، لي غادي يولي رفيقو.
كاينين مصادر مختالفة على مدى زمني كتر من 2000 عام. أقدم القصايد السومرية دابا كيتعتبرو قصص منفصلة، ماشي أجزاء من ملحمة وحدة. شي وحدين منهم يمكن كيرجعو لسلالة أور التالتة (علاين: 2100 ق.م.). اللوحات البابلية القديمة (علاين: 1800 ق.م.) هي أقدم اللوحات لي بقات لرواية وحدة ديال *ملحمة ݣلݣامش*. اللوحات البابلية القديمة لي قدام والنسخة الأكدية لي من بعد، مصادر مهمة للترجمات لعصرية، والنصوص القديمة كتستعمل بشكل أساسي باش تعمر الفراغات (التغرات) فالنصوص لي من بعد. وخا تنشرات بزاف ديال النسخ مصادرة على أساس إكتشافات جديدة، الملحمة باقا ما كاملش. تحليل النص البابلي القديم تخدم باش يعاودو يبنيو أشكال ممكنة قديمة ديال الملحمة. النسخة الأكدية الأحدت، لي معروفة تا هي بالنسخة البابلية المعيارية، فيها 12 لوحة و حررها سين-لقي-أونيني، لي كيتعتقد بلي عاش فشي وقيتة بين 1300 ق.م و 1000 ق.م.

من المصادر المتنوعة لي تلاقات، جوج نسخ رئيسية ديال الملحمة تعاود تجميعها جزئيا: النسخة البابلية المعيارية، أولا *داك لي شاف لغرق*، والنسخة البابلية القديمة، ولا *فاق كل الملوك الآخرين*. خمس قصايد سومرية قديمة على ݣلݣامش تلاقات بشكل جزئي، شي وحدين منهم فيهم نسخ بدائية لحلقات معينة فالنسخة البابلية، وخرين فيهم قصص ما عندهاش علاقة.

### النسخة البابلية المعيارية
النسخة البابلية المعيارية كتاشفها هرمز رسام فمكتبة آشوربانيبال فنينوى ف 1853. "البابلية المعيارية" كتعني أسلوب أدبي كان كيتخدم لأغراض أدبية. هاد النسخة جمعها سين-لقي-أونيني فشي وقيتة بين 1300 و 1000 ق.م من نصوص قديمة. واحد من التأتيرات لي جاب سين-لقي-أونيني للعمل هو بلي حط قضية الفناء فالواجهة، وهكا خلى الشخصية ممكن تحول من "مغامر لراجل حكيم". الباحت البرازيلي لينس برانداو شاف بلي النسخة المعيارية ممكن تشوفها بهاد المعنى كـ"أدب حكمة"، لي شايع فالشرق الأوسط، ولكن هاد الفكرة ما تقبلاتش بشكل واسع.

تصغير|اللوحة 11 (أولا لوحة الطوفان) من ملحمة ݣلݣامش. المتحف البريطاني.
تصغير|upright=0.8|جورج سميت ترجم وقرا اللوحة 11 لي معروفة بقصة الطوفان البابليةالنسخة البابلية المعيارية عندها كلمات افتتاحية، ولا مستهل، مختالفة على النسخة القديمة. النسخة القديمة كتبدا بالكلمات "فاق كل الملوك الآخرين"، بينما النسخة البابلية المعيارية عندها "داك لي شاف لغرق" (*شا ناݣبا إيمورو*)، و "الغرق" كيشير لأسرار المعلومات لي جابها ݣلݣامش من لقائو مع أوتا-ناپيشتي (أوتناپيشتيم) على إيا، ينبوع الحكمة. تعطات لݣلݣامش معرفة كيفاش يعبد لأرباب، علاش الموت تفرض على البشر، شنو لي كيصنع ملك مزيان، وكيفاش يعيش حياة مزيانة. قصة أوتناپيشتيم، بطل أسطورة الطوفان، ممكن تلقاها تا هي فملحمة *[[أترا-هاسس]]* البابلية. النسخة المعيارية معروفة تا هي بـ *إشكار ݣلݣامش*، "سلسلة ݣلݣامش".

اللوحة 12 هي تتمة للـ 11 لوحة الأصلية، ويمكن تزادت ف وقت من بعد. ماعندهاش علاقة كبيرة بالملحمة لي فيها 11 لوحة ومصاوبة مزيان؛ السطورة لي فبداية اللوحة اللولة كتعاود فاللخر ديال اللوحة 11، وهادشي كيعطيها شكل دائري ونهاية. اللوحة 12 نسخة علاين بحال لأصل من حكاية سومرية قديمة، بحال مقدمة، لي فيها ݣلݣامش كيصيفط إنكيدو يجيب ليه شي حوايج من العالم السفلي، وكيرجع على شكل روح باش يعاود لݣلݣامش على طبيعة العالم السفلي.

من ناحية الشكل، التقاليد الشعرية لي تبعوها فالنسخة البابلية المعيارية كتبان ما متناسقاش وباقا فيها جدل بين الباحتين. ولكن، كاين تخدام واسع التوازي فمجموعات ديال جوج ولا تلاتة سطورة متابعين، بحال لي كاين فمزامير العهد القديم.

#### المحتوى ديال لوحات النسخة البابلية المعيارية
هاد الملخص مبني على ترجمة أندرو جورج.

##### اللوحة اللّولا
القصة كتبدا بتقديم ݣلݣامش، ملك أوروك. ݣلݣامش، لي جوج تلات منو رب والتلت لاخر بنادم، كان ضالم الشعب ديالو، لي طلبو العون من لأرباب. بالنسبة للبنات الشابات ديال أوروك، هاد الضلم كان على شكل اغتصاب ݣلݣامش للعروسات فليلة عرسهم. بالنسبة للشباب (اللوحة مهرسة فهاد البلاصة) كيتوقع بلي ݣلݣامش كان كيعييهم بالألعاب، إختبارات القوة، ولا يمكن العمل القسري فمشاريع لبني. لأرباب ستاجبو لطلبات الناس وخلقو واحد ند لݣلݣامش لي يقدر يوقفو عند حدو.

هدا هو إنكيدو لي قوي بزاف، مغطي بالشعر، وعايش فالخلا مع قطيع ديال الحيوانات صحابو. شافو واحد الصياد، لي معيشتو تخربات حيت إنكيدو كان كيهرس ليه ݣاع الفخاخ ديالو. الصياد خبر رب الشمس شمش بهاد الراجل، وترتب بلي إنكيدو غادي تغريه شمهات، وهي عاهرة فالمعبد، كخطوة لولة لترويضو. من بعد ست أيام وسبع ليالي (أولا جوج سيمانات، على حساب أبحات جديدة) ديال الحب، إنكيدو "ضعاف"؛ والقطيع ديالو هرب مصدوم للسهوب. إنكيدو تصدم بالوحدة ديالو، ولكن شمهات حاولات تواسيه: "ماتحزنش، دابا عندك المعرفة، بحال لأرباب." ݣلݣامش، فداك الوقت، كان كيحلم بلي غادي يجي عندو صاحب جديد عزيز عليه وسول مو، الربة نينسون، باش تساعدو يفسر هاد الأحلام.

##### اللوحة التانية
[تصغير|قطعة من اللوحة التانية من ملحمة ݣلݣامش، [متحف السليمانية، العراق]]
شمهات دات إنكيدو لمخيم ديال الرعاة، وعلماتو كيفاش يتحضر: قصات ليه شعرو، وتعلم ياكل ماكلة بنادم ويشرب البيرة. فمخيم الرعاة، لي ولا موالف طريقة عيشهم، تعين إنكيدو حارس ليلي. فاش عرف من واحد غريب دايز على معاملة ݣلݣامش للعروسات الجداد، تغضب وسافر لأوروك باش يتدخل فواحد العرس. فاش حاول ݣلݣامش يدخل لغرفة العرس، إنكيدو سد عليه الطريق، وتضاربو. من بعد معركة عنيفة، إنكيدو عتارف بقوة ݣلݣامش الكبيرة وولاو صحاب. ݣلݣامش قتارح يديرو رحلة لغابة الأرز باش يقتلو نصف الإله الوحش همبابا باش يكسبو الشهرة والصيت. وخا حدروه إنكيدو ومجلس الشيوخ، ݣلݣامش ما تراجعش.

##### اللوحة التالتة
الشيوخ عطاو نصيحة لݣلݣامش على رحلتو. ݣلݣامش زار مو، نينسون، لي طلبات الدعم والحماية من رب الشمس شمش لمغامرتهم. نينسون تبنات إنكيدو كولدها، وݣلݣامش خلى تعليمات لحكم أوروك فغيابو.

##### اللوحة الرابعة
[تصغير|الحلم التاني ديال ݣلݣامش فالطريق لغابة الأرز. لوحة ملحمة ݣلݣامش من [خاتوشا، تركيا. القرن 13 ق.م. متحف برلين الجديد، ألمانيا.]]
ݣلݣامش وإنكيدو سافرو لغابة الأرز. كل بضعة أيام كانو كيخيمو على جبل، وكيديرو طقوس الحلم. ݣلݣامش حلم خمسة أحلام مرعبة على جبال كطيح، عواصف رعدية، تيران برية، وطائر رعد كينفت لعافية. وخا كاين تشابه بين شخصيات أحلامو والأوصاف القديمة لهمبابا، إنكيدو فسر هاد الأحلام كفال خير، ونفى بلي الصور المخيفة كتمتل حارس الغابة. فاش قربو لجبل الأرز، سمعو همبابا كيغوت، و كان خاصهم يشجعو بعضياتهم باش مايخافوش.

##### اللوحة الخامسة
تصغير|اللوحة الخامسة من ''ملحمة ݣلݣامش''
[تصغير|الجهة الخلفية للوحة الخامسة المكتشفة حديتا من ''ملحمة ݣلݣامش''. كترجع للعصر البابلي القديم، 2003–1595 ق.م، وكاينا دابا ف[متحف السليمانية، العراق]]
الأبطال دخلو لغابة الأرز. همبابا، حارس غابة الأرز، سبهم وهددهم. اتهم إنكيدو بالخيانة، وتوعد بلي غادي يشرݣ ݣلݣامش ويوكل لحمو للطيور. ݣلݣامش خاف، ولكن بشي كلمات تشجيع من إنكيدو بدات المعركة. الجبال تزعزعات بالضجة والسما ولات كحلة. الإله شمش صيفط 13 ريح باش يربطو همبابا، وتشد. همبابا طلب يخليوه يعيش، وݣلݣامش رحم عليه. عرض عليه يخلي ݣلݣامش ملك الغابة، يقطع ليه الشجر، ويكون عبد ديالو. ولكن إنكيدو، قال بلي ݣلݣامش خاصو يقتل همبابا باش يتبت سمعتو للأبد. همبابا لعنهم بجوج وݣلݣامش قتلو بضربة فالعنق، وقتل تا ولادو السبعة. البطلان بجوج قطعو بزاف ديال شجر الأرز، منهم شجرة عملاقة كان إنكيدو ناوي يصاوب منها باب لمعبد إنليل. صاوبو طوف ورجعو لديورهم عبر واد الفرات مع الشجرة العملاقة و (يمكن) راس همبابا.

##### اللوحة الساتة
ݣلݣامش رفض طلبات الربة عشتار حيت كانت كتعامل عشاقها لي فاتو بحال دموزي معاملة خايبة. عشتار تغضبات ومنعات ݣلݣامش يدخل لإي-آنا، وتدخلات فشغلو. عشتار طلبات من باها آنو يصيفط ݣولانا - تور السما باش ينتقم ليها. فاش رفض آنو شكاياتها، عشتار هددات بلي غادي تحيي الموتى لي غادي "يفوتو عدد الأحياء" و "ياكلوهم"، وغوتات بصوت عالي تسمع فالسما والأرض. آنو قال بلي يلا عطاها تور السما، أوروك غادي تواجه 7 سنين ديال المجاعة. عشتار وفرات ليه مؤونة لـ 7 سنين مقابل التور. عشتار جابت تور السما لأوروك، ودار دمار كبير. كيشرب بلا ما يشبع، التور نقص مستوى واد الفرات، ونشف المستنقعات. فتح حفر كبار بلعات 300 راجل. بلا أي مساعدة ربانية، إنكيدو وݣلݣامش قتلوه وقدمو قلبو لشمش. فاش غوتات عشتار، إنكيدو لاح عليها واحد من فخاض التور. مدينة أوروك احتافلات، ولكن إنكيدو حلم حلم مشؤوم على مستقبلو الفاشل.

##### اللوحة السابعة
فحلم إنكيدو، قررو لأرباب بلي واحد من الأبطال خاصو يموت حيت قتلو همبابا وتور السما. وخا اعترض شمش، إنكيدو تحدد باش يموت. إنكيدو لعن الباب الكبير لي صاوبو لمعبد إنليل. لعن تا الصياد وشمهات حيت خرجوه من البرية. شمش فكر إنكيدو كيفاش شمهات وكلاتو ولبساتو، وقدماتو لݣلݣامش. شمش قاليه بلي ݣلݣامش غادي يدير ليه تكريم كبير فجنازتو، وغادي يتلف فالبرية والحزن واكلو. إنكيدو ندم على لعناتو وبارك فشمهات بدال داكشي. ولكن فحلم تاني، شاف راسو كيتخد أسير العالم الآخر، "دار ديال التراب" والضلام لي سكانها كياكلو الطين، ولابسين ريش الطيور، وكيشرفو عليهم كائنات مرعبة. لمدة 12 يوم، حالة إنكيدو ساءت. فاللخر، من بعدما تأسف بلي مقدرش يموت ميتة بطولية فالمعركة، مات. فواحد السطر مشهور من الملحمة، ݣلݣامش تشبت بجتة إنكيدو ونكر بلي مات حتى طاحت دودة من نيف الجتة.

##### اللوحة التامنة
ݣلݣامش دار رتاء لإنكيدو، لي فيه عيط على الجبال، الغابات، الحقول، لويدان، الحيوانات البرية، وݣاع سكان أوروك باش يحزنو على صاحبو. وهو كيتفكر مغامراتهم بجوج، ݣلݣامش قطع شعرو وحوايجو من الحزن. أمر بتصنيع تمتال جنائزي، وقدم هدايا قبر من الخزينة ديالو باش يضمن بلي إنكيدو غادي يلقى استقبال مزيان فمملكة الموتى. تقامت وليمة كبيرة فين تقدمات الكنوز لأرباب العالم الآخر. قبل ما يتقطع النص، كاين إشارة بلي تم سد واحد النهر، وهادشي كيبين بلي تدفن فقاع واد، بحال لي ف القصيدة السومرية المقابلة، *[[موت ݣيلݣاميش]]*.

##### اللوحة التاسعة
[تصغير|300px|خريطة العالم عند البابليين. الخطوط العمودية كتشير [للفرات، والمتلتات هي الجبال لي على حافة العالم، منهم أرارات، لي رست عليه سفينة أوتناپيشتيم *نوح*. الدواير الصغار كيبينو دول-مدون بحال أوروك، والحزام كيمتل ربة البحر التعبان تيامات. هي، وأبزو والطوفان يمكن مصادر للوياتان، وحش بحري كوني كياكل البشر.]]
اللوحة التاسعة كتبدا بݣلݣامش كيتجول فالبرية لابس جلود الحيوانات، حزين على إنكيدو. حيت ولا كيخاف من الموت ديالو، قرر يقلب على أوتناپيشتيم ("البعيد")، ويتعلم سر الحياة الأبدية. أوتناپيشتيم ومراتتو هوما الزوج الوحيد من البشر لي خلقوهم لأرباب بشكل اصطناعي وسمحو ليهم ينحاو من الطوفان الكبير وحتى عطاوهوم الخلود الرباني كشكر على القرابين ديال الماكلة للأرباب، داكشي علاش أوتناپيشتيم كيبان هو نفسو الكاهن التقي أترا-هاسس.

ݣلݣامش داز من ممر جبلي بالليل وتلاقا مع قطيع ديال السبوعة. قبل ما ينعس صلى باش يحميه رب القمر سين. من بعد، فاق من حلم مشجع، قتل السبوعة وخدم الجلود ديالهم كملابس. من بعد رحلة طويلة وخطيرة، ݣلݣامش وصل للقمم التوأم لجبل ماشو فالجهة الغربية من الأرض. لقى نفق رب الشمس شمش، لي ما عمر شي بنادم دخلو، ومحروس بجوج وحوش عقارب، لي كيبانو زوجين. الراجل حاول يتني ݣلݣامش باش مايدوزش، ولكن المرا تدخلات، تعاطفات مع ݣلݣامش، و(على حساب محرر القصيدة بنيامين فوستر) سمحات ليه يدوز. فاش دخل من بوابة النفق، تبع طريق شمش فالضلام التام وقدر يوصل للمخرج الشرقي ف 12 "ساعة مزدوجة"، قبل ما يلحق عليه رب الشمس، ويحرقو حي. وهو مدهوش، دخل لجنة لأرباب الرائعة، جنة فيها شجر عامر بالجواهر اللديدة كينمو.

##### اللوحة العاشرة
ݣلݣامش تلاقا مع الساقية سيدوري فالحانة ديالها. فاللول حسباتو قاتل ولا شفار حيت كان شكلو مرون، ولكن ݣلݣامش قالها على الهدف من رحلتو. حاولات تتنينيه على مهمتو، ولكن صيفطاتوعند أورشنابي الملاح، لي غادي يعاونو يقطع البحر لأوتناپيشتيم. ݣلݣامش، من غضب عفوي، هرس السحر الحجري لي كان عند أورشنابي. ݣلݣامش عاود قصتو، ولكن فاش طلب المساعدة، أورشنابي خبرو بلي يلاه هرس الحوايج لي تقدر تعاونهم يقطعو مياه الموت، لي لمسها قاتل. أورشنابي أمر ݣلݣامش يقطع 120 شجرة ويصاوب منهم عواميد دفع. فاش وصلو للجزيرة لي ساكن فيها أوتناپيشتيم، ݣلݣامش عاود قصتو، وطلب منو المساعدة. أوتناپيشتيم وبخو، وقال بلي محاربة مصير البشر المشترك ماعندها فايدة وكتنقص من متع الحياة.

##### اللوحة الحادية عشرة

[تصغير|300px|سفر التكوين السومري كيوصف [أبزو كمحيط كوني ديال المياه العدبة كيحط بكوكبنا لي تخلق فوسطو، وهكا الرسم كيبين نفس الحاجة لي فخريطة بابل، ولكن دابا بمنضر جانبي. بواقة هوا صالحة للتنفس لاصقة فسطح الأرض؛ جبال لبنان وزاغروس خدامين كأعمدة لسما المياه العدبة؛ والنفق كيمكن لإله شمش يدوز بالليل من الغرب للشرق. تما، قريب لشروق الشمس وحانة سيدوري، كاينا دلمون، جزيرة أوتناپيشتيم، فين غطس ݣلݣامش فالأعماق، ولقى عشبة الحياة الأبدية. أبواب السد لي فالسما تفصيل مهم: من خلالها، لأرباب بمهاراتهم فبني أنضمة الري قدرو يخصبو بلاد الرافدين بالشتا، ولكن تا يطلقو الطوفان الكبير.]]
ݣلݣامش لاحض بلي أوتناپيشتيم مكيبانش مختالف عليه، وسولو كيفاش حصل على الخلود ديالو. أوتناپيشتيم شرح ليه بلي لأرباب قررو يصيفطو طوفان كبير. باش ينقد أوتناپيشتيم، الإله إنكي قاليه يبني سفينة. عطاه أبعاد دقيقة، وتسدات بالقطران والزفت. عائلتو كاملة طلعات مع الصناع ديالو و"ݣاع حيوانات الحقل". من بعد ناضت عاصفة عنيفة خلات لأرباب الخايفين يهربو للسماوات. عشتار ندبات على الدمار الشامل للبشرية، ولأرباب لاخرين بكاو حداها. العاصفة دامت ست أيام وست ليالي، ومن بعدها "ݣاع البشر تحولو لطين". أوتناپيشتيم بكا فاش شاف الدمار. السفينة ديالو حطات على جبل نيزر، وطلق حمامة، وخطافة، وغراب. فاش مرجعش الغراب، فتح الفلك وحرر لي فيه. أوتناپيشتيم قدم قربان للأرباب، لي شمو الريحة الزوينة وتجمعو. عشتار توعدات بلي كيما معمرها غادي تنسى القلادة اللامعة لي معلقة فعنقها، غادي تبقى ديما تفكر هاد الوقت. فاش وصل إنليل، غضبان حيت كاين ناجين، لاماتو حيت هو لي سبب الطوفان. إنكي تا هو وبخو حيت صيفط عقوبة ما متناسباش. إنليل بارك فأوتناپيشتيم ومراتتو، وكافئهم بالحياة الأبدية. هاد القصة كتشابه بزاف مع قصة الطوفان لي كتختم *ملحمة [[أترا-هاسس]]*.

النقطة الرئيسية كتبان هي بلي فاش منح إنليل الحياة الأبدية كانت هدية فريدة. وبحال إلا كيتبت هاد النقطة، أوتناپيشتيم تحدى ݣلݣامش يبقى فايق ست أيام وسبع ليالي. ݣلݣامش نعس، وأوتناپيشتيم أمر مراتو تطيب خبزة كل يوم من الأيام لي هو ناعس فيها، باش مايقدرش ينكر فشلو فالبقاء فايق. ݣلݣامش، لي كان كيقلب يتغلب على الموت، مقدرش حتى يتغلب على النعاس. من بعدما أمر أورشنابي، الملاح، يغسل ݣلݣامش ويلبسو ملابس ملكية، مشاو لأوروك.
فاش كانو غاديين، مرات أوتناپيشتيم طلبات من راجلها يعطيه هدية وداع. أوتناپيشتيم قال لݣلݣامش بلي فقاع البحر كاينا نبتة بحال العوسج لي غادي ترجعو شاب عاوتاني. ݣلݣامش، بربط حجارة فرجليه باش يقدر يمشي فالقاع، قدر يحصل على النبتة. ݣلݣامش قتارح يجرب يلا كانت النبتة عندها القدرة المفترضة على التجديد بتجريبها على راجل كبير فالسن فاش يرجع لأوروك.
فاش وقف ݣلݣامش باش يغسل، سرقتها ليه حية، لي بدلات جلدتها وهي غادية. ݣلݣامش بكا على عبتية مجهوداتو، حيت دابا خسر ݣاع فرصه فالخلود. رجع لأوروك، فين منضر أسوارها الضخمة خلاه يمدح هاد العمل الخالد لأورشنابي.

##### اللوحة التانية عشرة
هاد اللوحة هي فالغالب ترجمة أكدية لقصيدة سومرية قديمة، "ݣلݣامش والعالم السفلي" (معروفة تا بـ "ݣيلݣاميش، إنكيدو، والعالم السفلي" ومتغيراتها)، وخا تقترح بلي مشتقة من نسخة غير معروفة لديك القصة. محتويات هاد اللوحة اللخرة ما متناسقاش مع لي قبلها: إنكيدو باقي حي، واخا مات قبل فالملحمة. بسباب هادشي، وعدم إندماجها مع اللوحات لاخرين، وحقيقة بلي نسخة بحال لأصل علاين من نسخة قديمة، تسمات 'زائدة غير عضوية' للملحمة. كبديل، تقترح بلي "الغرض منها، وخا تعاملو معاه بشكل فج، هو يشرح لݣلݣامش (وللقارئ) المصائر المختالفة للموتى فالحياة لخرة" وفـ "محاولة غير متقنة لإعطاء نهاية"، هي كتربط ݣلݣامش ديال الملحمة بݣلݣامش لي هو ملك العالم السفلي، وكتعتبر "خاتمة درامية لي بيها الملحمة دات 12 لوحة كتسالي بنفس الموضوع، موضوع "الرؤية" (= الفهم، الإكتشاف، إلخ)، لي بدات بيه."

ݣلݣامش كيتشكى لإنكيدو بلي ممتلكاتو المختالفة (اللوحة ما واضحاش شنو بالضبط ترجامات مختالفة كتقول طبل وكورة) طاحت للعالم السفلي. إنكيدو عرض يرجعهم ليه. ݣلݣامش فرحان، قال لإنكيدو شنو خاصو وشنو ما خاصوش يدير فالعالم السفلي يلا بغا يرجع. إنكيدو دار كولشي لي تقال ليه مايديروش. العالم السفلي حبسو. ݣلݣامش صلى للأرباب يرجعو ليه صاحبو. إنليل وسوين ما جاوبوش، ولكن إنكي وشمش قررو يعاونو. شمش دار شق فالأرض، وشبح إنكيدو نقز منو. اللوحة كتسالي بݣلݣامش كيسول إنكيدو على شنو شاف فالعالم السفلي.

### النسخ البابلية القديمة
هاد النسخة من الملحمة، لي تسمات فبعض القطع *فاق كل الملوك الآخرين*، مكونة من لوحات وقطع من أصول وحالات حفض مختالفة. باقا ما كاملش فالغالب، مع بزاف ديال اللوحات ناقصة، وهادوك لي تلاقاو فيهم تغرات كبار. تسمو على حسب بلاصتهم الحالية ولا البلاصة لي تلاقاو فيها.

#### لوحة بنسلفانيا
*فاق كل الملوك الآخرين* اللوحة التانية، كتشابه بزاف مع اللوحات اللولة والتانية من النسخة البابلية المعيارية.
ݣلݣامش كيعاود لمو نينسون على جوج أحلام حلمهم. مو كتشرح ليه أنهم كيعنيو بلي صاحب جديد غادي يوصل لأوروك قريب. فداك الوقت، إنكيدو المتوحش والكاهنة (هنا سميتها شمكاتوم) كيمارسو الجنس. روضاتو بصحبة الرعاة وعرضات عليه الخبز والبيرة. إنكيدو عاون الرعاة بحراسة الغنم. سافرو لأوروك باش يواجهو ݣلݣامش ويوقفو تجاوزاتو. إنكيدو وݣلݣامش تضاربو ولكن ݣلݣامش وقف القتال. إنكيدو مدح ݣلݣامش.

#### لوحة ييل
*فاق كل الملوك الآخرين* اللوحة التالتة، كتشابه جزئيا مع اللوحات التانية والتالتة من النسخة البابلية المعيارية.
لأسباب غير معروفة (اللوحة مهرسة جزئيا) إنكيدو كان حزين. باش يفرحو، ݣلݣامش قتارح يمشيو لغابة الصنوبر يقطعو الشجر ويقتلو همبابا (معروف هنا بـ هوواوا). إنكيدو اعترض، حيت كان كيعرف هوواوا وعارف قوتو. ݣلݣامش قنع إنكيدو بشي كلمات تشجيعية، ولكن إنكيدو بقا متردد. وجدو راسهم، وعيطو على الشيوخ. الشيوخ تا هوما اعترضو، ولكن من بعدما هضر معاهم ݣلݣامش، وافقو يخليوه يمشي. من بعدما طلب ݣلݣامش الحماية من إلهو (شمش)، ولبسو هو وإنكيدو السلاح، مشاو ببركة الشيوخ ونصيحتهم.

### التأتير من بعد
#### العلاقة مع الإنجيل
بزاف ديال المواضيع، وعناصر القصة، والشخصيات فالكتاب المقدس العبري تقترح بلي كترتبط بـ *ملحمة ݣلݣامش*خصوصا قصص جنة عدن، ونصيحة من سفر الجامعة، وقصة طوفان سفر التكوين.

#### جنة عدن
التشابه بين قصص إنكيدو/شمهات وآدم/حواء معروف عند الباحتين من زمان. فكلتيهما، إنسان تخلق من التراب على يد رب و كيعيش ف الطبيعة. كيتعرف على أنتى كتغريه. ف لقيصاص بجوج، الراجل كيقبل الماكلة من عند المرا، كيغطي عورتو، و خاصو يغادر مسكنو القديم، و ما يقدرش يرجع ليه. وجود لفعة كتسرق نبتة الخلود من البطل من بعد ف الملحمة نقطة تشابه خرة. ولكن، الفرق الرئيسي بين الجوج قيصاص هو بلي بينما إنكيدو كيندم على إغوائو على طبيعتو، هادشي غير مؤقت: بعدما واجه الإله شمش ل عدم متينانو، إنكيدو كيتراجع و كيقرر يعطي للمرا لي غواتو بركتو اللخرة قبل ما يموت. هادشي عكس آدم، لي سقوطو من النعمة كيتصور ف الغالب ك عقاب على عصيان الله و ك نتيجة حتمية لفقدان البراءة المتعلقة ب الخير و الشر.

#### نصيحة من سفر الجامعة
بزاف ديال الباحتين كيقتارحو بلي مؤلف سفر الجامعة اقتبس مباشرة نصيحة سيدوري.

متل نادر على قوة حبل بتلاتة خيوط، "حبل بتلاتة خيوط لا ينقطع بسهولة"، مشترك بين الكتابين. 

#### طوفان نوح
أندرو جورج كيقدم بلي قصة طوفان سفر التكوين كتشابه مع لي فݣلݣامش لدرجة بلي "قليل لي كيشك" بلي مشتقة من قصة من بلاد الرافدين. لي ملحوض بشكل خاص هو الطريقة لي قصة طوفان سفر التكوين كتبع بيها قصة طوفان *ݣلݣامش* "نقطة بنقطة وبنفس الترتيب"، حتى فاش القصة كتسمح ببدائل خرة. فتعليق على التوراة صدر ف 2001 باسم الحركة المحافضة لليهودية، الباحت الحاخامي روبرت ويكسلر قال: "الفتيراض الأكتر إحتمالا لي نقدرو نديروه هو بلي كل من سفر التكوين وݣلݣامش خداو مادتهم من تقليد مشترك على الطوفان كان موجودا فبلاد الرافدين. هاد القصص تفرقات من بعد فالرواية." زيوسودرا، أوتناپيشتيم ونوح هوما الأبطال المعنيين لأساطير الطوفان السومرية، الأكدية والكتابية فالشرق الأدنى القديم.

#### كتاب العمالقة
ݣلݣامش مدكور فواحد النسخة من *[[كتاب العمالقة]]* لي مرتابطة بسفر أخنوخ. نسخة كتاب العمالقة لي تلاقات فقمران كتدكر البطل السومري ݣلݣامش والوحش همبابا مع المراقبين والعمالقة.

### التأتير على هوميروس
بزاف ديال الباحتين لفتو النتيباه لمواضيع، حلقات، وأبيات مختالفة، كتشير بلي *ملحمة ݣلݣامش* كان عندها تأتير كبير على كلتا القصائد الملحمية المنسوبة لهوميروس. على حساب تزفي أبوش من جامعة برانديز، القصيدة "كتجمع بين قوة ومأساة *[[الإليادة]]* مع تيه وعجائب *[[الأوديسة]]*. هي عمل مغامرة، ولكنها أيضا تأمل فبعض القضايا الأساسية للوجود البشري." مارتن ليتشفيلد ويست، فكتابو *الوجه الشرقي لهيليكون: عناصر غرب آسيا فالشعر اليوناني*، كيتوقع بلي دكرى ݣلݣامش وصلات لليونانيين من خلال قصيدة مفقودة على هرقل.

### فالتقافة الشعبية

*ملحمة ݣلݣامش* لهمات بزاف ديال الأعمال الأدبية، الفنية، والموسيقية. غير من بعد الحرب العالمية اللولة لي ملحمة *ݣلݣامش* وصلات لجمهور عصري، وغير من بعد الحرب العالمية التانية لي ضهرات فمجموعة متنوعة من الأنواع الفنية. فيلم الأنمي ديال هاياو ميازاكي لعام 1997 *[[الأميرة مونونوكي]]* مبني جزئيا على حلقة غابة الأرز من *ملحمة ݣلݣامش*.

## مزاود
* I.4 Poem of Gilgameš طبعة نقدية و طرجامة ديال النص (لمكتابة لبابلية لإليكطرونية electronic Babylonian Library).

يمكن تلقا ترجمات ديال أساطير ݣيلݣاميش باللغة السومرية ف Black, J.A., Cunningham, G., Fluckiger-Hawker, E, Robson, E., and Zólyomi, G., *[http://etcsl.orinst.ox.ac.uk/ لكورپوس لإليكطروني ديال لأداب السوماري]*, Oxford 1998–
** ݣيلݣاميش و هوواوا، نسخة أ
** ݣيلݣاميش و هوواوا، نسخة ب
** ݣيلݣاميش و تور السما
** ݣيلݣاميش و أݣا
** ݣيلݣاميش، إنكيدو و العالم السفلي
** موت ݣيلݣاميش
* ݣوتينبيرݣ: ڤيرسيون بابلية قديمة ديال ملحامة ݣيلݣاميش من عند أنونيم، حررها موريس ݣاسترو، ترجمة ألبرت ت. كلاي
* ''ملحمة ݣيلݣاميش''، ترجمة أكاديمية كاملة لر. كامبل طومپسون
* ''ملحمة ݣيلݣاميش'' لـ Kovacs, M.G.

## نويطات

## مصادر

### زيد قرا

*  (Portuguese Wikisource. Internet Archive)

 ()

تصنيف:كتوبا د لقرن 21 قبل لميلاد
تصنيف:كتيشافات أترية د 1853
تصنيف:أساطير الطوفان
تصنيف:تعاويد على لخلود
تصنيف:قصايد تحولات ل أفلام